মেদিনীপুর মেডিক্যালে জাতীয় মহিলা কমিশন

মেদিনীপুর: প্রসূতি মৃত্যু ও সদ্যজাতের মৃত্যু সেই সঙ্গে স্যালাইন কাণ্ড (Saline Controversy) নিয়ে খতিয়ে দেখতে মেদিনীপুর মেডিক্যালের (Medinipur Medical) গেল জাতীয় মহিলা কমিশন (National Commission for Women)। শনিবার জাতীয় মহিলা কমিশনের সদস্য অর্চনা মজুমদারের নেতৃত্বে মেদিনীপুর মেডিক্যালে সাড়ে এগারোটা নাগাদ আসেন। তারা মেডিকেল কলেজের প্রিন্সিপাল মৌসুমী নন্দী,সুপার ইন্দ্রনীল সেন জেলা স্বাস্থ্য আধিকারীদের সঙ্গে এক জরুরী বৈঠকে বসেন। পুরো ঘটনা আর পুঙ্খানুপুঙ্খ তিনি খতিয়ে রাখেন।

জাতীয় মহিলা কমিশন থেকে মহিলা কমিশনের সদস্যা ডাঃ অর্চনা মজুমদার নেতৃত্বে এক সদস্যের প্রতিনিধি এসে পৌঁছলেন মেদিনীপুর মেডিক্যাল কলেজ হাসপাতালে। এসে উনি মেডিক্যাল কলেজের অধ্যক্ষ মৌসুমী নন্দী ও জেলা মুখ্য স্বাস্থ্য আধিকারিক সৌম্য শংকর সারেঙ্গী সহ হাসপাতালের বৈঠকে বসেন।এদিন এই বৈঠকে গত ৯ জানুয়ারির সেই প্রসূতি অপারেশনের যারা যারা যুক্ত ছিলেন তাদের সঙ্গে কথা বলেন তিনি। সূত্রের খবর বৈঠকের পরেই তার মাতৃমা পরিদর্শন করেন। মৃত প্রসূতির পরিবারের সঙ্গে দেখা করার কথা রয়েছে। পাশাপাশি তিনি এসএসকেএম গিয়ে বাকি অসুস্থ তিন প্রসূতিকে দেখে আসবেন বলে জানা গিয়েছে।

আরও পড়ুন: গোয়ালপোখর কাণ্ডে পুলিশের গুলিতে নিহত সাজ্জাক

অন্যদিকে, পূর্ণ কর্মবিরতির পথে যাচ্ছেন না মেদিনীপুর মেডিক্যালের জুনিয়র চিকিৎসকরা। দীর্ঘ বৈঠকের পর নিজেদের অবস্থান স্পষ্ট করলেন তাঁরা। আজ থেকে চলবে আংশিক কর্মবিরতি। রোগী পরিষেবা যাতে বিঘ্নিত না হয় সেদিকে নজর রেখেই আপাতত আংশিক কর্মবিরতির সিদ্ধান্ত জুনিয়র ডাক্তারদের। স্যালাইন কাণ্ডে প্রসূতি মৃত্যুতে তোলপাড় রাজ্য, চিকিৎসকদের গাফিলতির তত্ত্ব খাড়া করেছেন স্বাস্থ্য়মন্ত্রী তথা মুখ্যমন্ত্রী মমতা বন্দ্য়োপাধ্যায়। স্যালাইনকাণ্ডে ১২ জন চিকিৎসককে সাসপেন্ড করেছেন মুখ্যমন্ত্রী।

অন্য খবর দেখুন